KOMISIJOS REGLAMENTAS (EB) Nr. 2164/2005
2005 m. gruodžio 23 d.
atnaujinantis juodųjų paltusų žvejybą NAFO 3LMNO zonoje laivais, plaukiojančiais su Ispanijos vėliava
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2002 m. gruodžio 20 d. Tarybos reglamentą (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką (1), ypač į jo 26 straipsnio 4 dalį,
atsižvelgdama į 1993 m. spalio 12 d. Tarybos reglamentą (EEB) Nr. 2847/93, nustatantį bendros žuvininkystės politikos kontrolės sistemą (2), ypač į jo 21 straipsnio 3 dalį,
kadangi:
(1)
2004 m. gruodžio 22 d. Tarybos reglamente (EB) Nr. 27/2005, nustatančiame 2005 m. tam tikrų žuvų išteklių ir žuvų išteklių grupių bendrąsias žvejybos galimybes ir susijusias sąlygas, taikomas Bendrijos vandenyse ir Bendrijos laivams vandenyse, kuriuose privaloma nustatyti sugavimo apribojimus (3), nustatytos 2005 m. kvotos.
(2)
2005 m. rugpjūčio 24 d. pagal Reglamento (EEB) Nr. 2847/93 21 straipsnio 2 dalį Ispanija pranešė Komisijai, kad nuo 2005 m. rugsėjo 1 d. norėtų laikinai nutraukti juodųjų paltusų žvejybą NAFO 3LMNO zonoje su jos vėliava plaukiojančiais laivais.
(3)
2005 m. rugsėjo 14 d. pagal Reglamento (EEB) 2847/93 21 straipsnio 3 dalį ir Reglamento (EB) Nr. 2371/2002 26 straipsnio 4 dalį Komisija priėmė Reglamentą (EB) Nr. 1486/2005 (4), uždraudžiantį juodųjų paltusų žvejybą NAFO 3LMNO zonoje su Ispanijos vėliava plaukiojančiais arba joje registruotais laivais.
(4)
Remiantis nauja informacija, kurią Komisijai pateikė Ispanijos valdžios institucijos, dar nėra sunaudota Ispanijai skirta kvota, NAFO zonoje 3LMNO sugautam juodųjų paltusų kiekiui. Todėl turėtų būti leidžiama tuose vandenyse žvejoti juoduosius paltusus su Ispanijos vėliava plaukiojančiais arba joje registruotais laivais.
(5)
Leidimas turėtų pradėti galioti nuo 2005 m. gruodžio 10 d. siekiant, kad aptariamas juodųjų paltusų kiekis būtų sugautas iki metų pabaigos.
(6)
Todėl Komisijos reglamentas (EB) Nr. 1486/2005 turėtų būti panaikintas nuo 2005 m. gruodžio 10 d.,
PRIĖMĖ ŠĮ REGLAMENTĄ:
1 straipsnis
Panaikinimas
Reglamentas (EB) Nr. 1486/2005 panaikinamas.
2 straipsnis
Įsigaliojimas
Šis reglamentas įsigalioja kitą dieną nuo jo paskelbimo Europos Sąjungos oficialiajame leidinyje.
Jis taikomas nuo 2005 m. gruodžio 10 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. gruodžio 23 d.